**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 60262/16.10.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privindtransmiterea fără plată a dreptului de proprietate asupra imobilului teren în suprafață de 2200 mp, situat în Municipiul Satu Mare, B-dul Independenței, în favoarea Parohiei Ortodoxe ’’Buna Vestire’’ Satu Mare

Prin adresa nr.28/c/2023 din 13.10.2023 înregistrată la Primăria Municipiului Satu Mare sub nr. 59900/13.10.2023, Parohia Ortodoxă ’’Buna Vestire’’ Satu Mare reprezentată prin pr. Donca Gheorghe Vasile în calitate de paroh, solicită atribuirea în proprietate a terenului în suprafață de 2 200 mp, înscris în CF 172997 Satu Mare cu nr. top 3944/383, situat în Municipiul Satu Mare, B-dul Independenței.

Conform prevederilor art.1 din Legea nr. 239/2007 privind reglementarea regimului juridic al unor bunuri imobile aflate în folosința unităților de cult, imobilele aflate în proprietatea statului ori a unităților administrativ-teritoriale, care au fost atribuite în folosință gratuită cultelor religioase după data de 1 ianuarie 1990, pot fi transmise fără plată în proprietatea unităților de cult deținătoare, în baza unei cereri scrise de unitatea de cult.

Dreptul de folosință, care este condiția obligatorie pentru transmiterea dreptului de proprietate conform actului normativ menționat la alineatul precedent, a fost obținut de către unitatea de cult în temeiul Hotărârii Consiliului Local Satu Mare nr. 8/22.03.2001. La art. 1 din hotărâre se aprobă dezmembrarea terenului înscris în Cf nr. 5606 Satu Mare cu nr. top 3944/380 în două parcele nou formate respectiv 3944/381 în suprafață de 2200 mp și 3944/382 în suprafață de 299 615 mp iar la art. 2 se atribuie folosința gratuită asupra parcelei cu nr. top 3944/381 în suprafață de 2200 mp Parohiei Ortodoxe Române, în vederea construirii unei biserici ortodoxe.

Având în vedere faptul că am constatat neconcordanțe între extrasul de carte funciară nr. 172997 Satu Mare în cuprinsul căruia suprafața de 2200 mp și dreptul de folosință a unității de cult apare notat pe un alt număr top respectiv 3944/383 am solicitat Oficiului de Cadastru și Publicitate Imobiliară Satu Mare încheierea nr. 5776/07.05.2002 în baza căreia s-au notat înscrierile. În urma analizării documentelor care au stat la baza înscrierii am constatat faptul că notarea s-a făcut în baza unei documentații de dezmembrare executată de către S.C. Topo Service S.R.L conform căreia terenului în suprafață de 2200 mp asupra căruia este constituit dreptul de folosință, i-a fost atribuit un alt număr topografic respectiv 3944/383

Față de cele expuse mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Întocmit

Munich Diana/2ex